Germaniya terma jamoasi bosh murabbiyi Yoaxim Lyov Angliya terma jamoasiga qarshi o‘rtoqlik uchrashuvidan (2:3) keyin jurnalist savollariga javob berdi. – Angliya g‘alaba qozonish uchun haqli edi deb hisoblayman. Biz yaxshi harakat qilmadik va o‘yinda to‘pni nazorat qila olmadik. – Ikkinchi taymda nima bo‘ldi? Axir Angliya 30 daqiqa ichida 3ta gol urdi. – Bizning himoyada katta teshiklar paydo bo‘ldi. Himoyadagi muammolar birinchi taymda ham bor edi. Qolaversa, inglizlarning yangi avlodidan iborat jamoa tezkor o‘yin ko‘rsatdi. – Hummelsning zaxiraga olinishiga nima sabab bo‘ldi? – Uning mushaklarida spazma (tortilish) sodir bo‘ldi, – deydi Lyov.